Source: https://pitee.wordpress.com/2014/11/10/kinek-az-erdekeit-vedi-az-alkotmanybirosag-titkolozasa/
Timestamp: 2018-07-16 20:22:53
Document Index: 35364168

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Kinek az érdekeit védi az alkotmánybíróság titkolózása? | PITEE
Kinek az érdekeit védi az alkotmánybíróság titkolózása?
A múlt héten azt javasoltuk a devizahiteleseknek, hogy védjék meg magukat a törvény erejével kierőszakolt szerződésmódosítások ellen. Ennek érdekében nyújtsanak be alkotmányjogi panaszt az bankmentő törvény és az önkényes elszámolási törvény (2014. évi XXXVIII. törvény és 2014. évi XL. törvény) ellen az alkotmánybírósághoz.
pitee.org, 2014.11.03.
Egy európai demokratikus jogállamban a törvényhozásnak nincs joga ahhoz, hogy beavatkozzon polgári jogi szerződésekbe. Ez az emberi jog 1950 óta szerves része az európai jogi kultúrának.
A benyújtott alkotmányjogi panaszok ellenére az Alkotmánybíróság honlapján (www.mkab.hu) semmilyen információt nem lehet találni a devizahitelesek által indított eljárásokról. Az alkotmánybíróság weboldalát szemlézve, az embernek, kívülállóként az a benyomása, mintha mindössze egyetlen eljárás lenne folyamatban, melynek alapját három elsőfokú bírói kezdeményezés alkotja (III/1522/2014).
Dr. Bitskey Botond, az alkotmánybíróság főtitkára, az eljárásokra vonatkozó, e-mailben feltett kérdésekre, csak egy rövid semmit mondó válasz küld.
A devizahitelesek által kezdeményezett eljárások eltitkolása a kormány érdekeit szolgálja.
A kormány az elmúlt hónapokban közpénzek felhasználásával harsogja minden csatornán azt, hogy a két törvény a devizahitelesek megmentését szolgálja. Ezt a kormányzati hazugság áradatot rontaná el az, ha az alkotmánybíróság tájékoztatná a társadalmat arról, hogy hány devizahiteles érzi jogtalannak a kormányzati “mentőcsomagot”.
Az alkotmánybíróság tájékoztatási kötelezettségeit az Alkotmánybíróságról szóló törvény és a közérdekű adatok nyilvánosságáról szóló törvény szabályozza. Jól jellemzi a magyar igazságszolgáltatás demokratikus elkötelezettségét az, hogy az alkotmánybíróság figyelmét ezekre a tájékoztatási kötelezettségekre külön fel kell hívni.
Dr. Bitskey Botond, Főtitkár
Tisztelt Dr. Bitskey Botond, Főtitkár úr!
A 2014. évi XXXVIII. törvény és 2014. évi XL. törvénnyel kapcsolatos alkotmánybírósági eljárások a társadalom érdeklődésének középpontjában állnak, mert „személyek széles körét” érintik. Az Alkotmánybíróság weboldalán ezekről az eljárásokról csak nagyon keveset lehet megtudni. Kívülállóként az embernek az a benyomása, mintha mindössze egyetlen eljárás lenne folyamatban, melynek alapját három elsőfokú bírói kezdeményezés alkotja (III/1522/2014)
Alkotmánybíróság, 2014.09.08.
A múlt héten felröppent sajtóhírek szerint, az Alkotmánybíróság már döntést is hozott ebben az eljárásban. A döntés tartalmát azonban Önök még holnapig titokban akarják tartani.
Alkotmányos az adósmentő törvény
mno.hu, 2014. november 5.
Egy másik sajtóhír szerint a fenti törvények ellen egy a „nevének elhallgatását kérő bank” is alkotmányjogi panasszal fordult.
mno.hu, 2014. október 10.
Más hírek szerint egy olyan alkotmánybírósági eljárás is indult, amelyiket egy másodfokú bíróság kezdeményezett:
Az ítélőtábla bírája szerint gond van az első devizahiteles törvénnyel
tozsdeforum.hu, 2014. 10. 27.
(Fotó: mti, Szigetváry Zsolt)
Végül az Ön nevével jegyzett 2014. november 7. napján kelt iratok szerint (iktatószámok: XXI-1/01846-1/2014 és XXI-1/01846-3/2014) a devizahitelekkel kapcsolatosan további, meg nem nevezett tartalmú eljárások is folyamatban vannak, „részben bírói kezdeményezések, részben alkotmányjogi panaszok alapján. Ezeket az indítványokat az Alkotmánybíróság még nem tárgyalta, és egyesítésekre sem került egyelőre sor”.
Iktatószám:XXI-1/01846-1/2014
a kérdéseire az alábbiakban tudok válaszolni:
Az Alkotmánybíróság 2014. november 11-i teljes ülésének napirendjén szerepel a Kúriának a pénzügyi intézmények fogyasztói kölcsönszerződéseire vonatkozó jogegységi határozatával kapcsolatos egyes kérdések rendezéséről szóló 2014. évi XXXVIII. törvény alaptörvény-ellenességének megállapítására és megsemmisítésére irányuló bírói (főváris törvényszéki) kezdeményezés (ügyszám: III/1522/2014.). A III/1522/2014. számú ügyhöz egyesítve lettek a hasonló tárgyú, és szintén a fővárosi törvényszéki bírók átlal kezdeményezett III/1591/2014. és III/1592/2014. számú indítványok. Arra a kérdésre jelenleg nem tudok válaszolni, hogy várható-e a jövő héten döntéshozatal az ügyben.
A III/1522/2014. számú ügyben a 90 napos határidő 2014. december 7-én jár le.
A devizahitelekkel kapcsolatosan további eljárások is folyamatban vannak az Alkotmánybíróságon, részben bírói kezdeményezések, részben alkotmányjogi panaszok alapján. Ezeket az indítványokat az Alkotmánybíróság még nem tárgyalta, és egyesítésekre sem került egyelőre sor.
Az Alkotmánybíróság weboldalán található információk, sajnos nem adnak teljes és valós képet arról, hogy (1) milyen eljárások vannak jelenleg folyamatban, (2) ezek az eljárások jelenleg melyik lépésnél tartanak és (3) mikorra várható ezeknek az eljárásoknak a befejezése. Ezek a kérdések azonban az egész társadalom számára fontos kérdések.
A zavaros sajtóhírek és a hiányos információk összességében azt az érzést keltik, mintha az Alkotmánybíróság szándékosan el akarná titkolni a társadalom elől azt, hogy valójában mi történik a Donáti utcában.
Ezt a közérdekű adatkérelmet annak érdekében fogalmaztuk meg, hogy hozzásegítsük az Alkotmánybíróságot ahhoz, hogy az információs hiányt kiküszöbölje. Úgy gondoljuk, hogy egy demokratikus jogállamban az Alkotmánybíróságnak is az az érdeke, hogy tevékenységéről a társadalmat részletesen és helytállóan tájékoztassa.
Az alábbiakban csak olyan adatot kérünk, amely adattípus már eddig is megtalálható volt az Alkotmánybíróság weboldalán (pl. forgalmi adatok); és amely adat szolgáltatására az Alkotmánybíróságot az Abtv. kötelezi (pl. Abtv. 57. § (1a) bek.).
Kérjük, hogy a válaszaikat tegyék közzé a weboldalukon vagy juttassák emailen a pitee2008@gmail.com címre.
1. Hivatkozással az Abtv. 57. § (1a) bekezdésére, kérem, hozzák nyilvánosságra az összes jelenleg folyamatban lévő, a 2014. évi XXXVIII. törvény és 2014. évi XL. törvény ellen irányuló beadványokban „foglalt alkotmányossági kérelem lényegét az 52. § (1) bekezdés c)-e) pontját illetően – a személyes adatok törlése mellett”.
2. Hivatkozással az Alkotmánybíróság weboldalán negyedévente közzétett statisztikai adatokra, kérem, közöljék az alábbi ügyforgalmi adatokat:
2.1. 2014.08.31. napján folyamatban lévő Alkotmányjogi panasz (Abtv. 26-27. §) eljárások száma.
2.2. 2009.01 és 2014.11.25. napja között újonnan indult Alkotmányjogi panasz (Abtv. 26-27. §) eljárások száma.
(A 2014.11.25. dátum meghatározásának az oka, ennek az adatkérelemnek a benyújtásától számított 15 nap).
3. 2014.09.01 és 2014.11.25. napja között újonnan indult Alkotmányjogi panasz (Abtv. 26-27. §) eljárások közül az adatszolgáltatás napján mekkora volt:
3.1. A főtitkári előkészítő eljárás során befejezett ügyek száma?
3.2. Egyesbírói visszautasító végzéssel befejezett ügyek száma?
3.3. Főtitkári előkészítő eljárás alatt álló ügyek száma (hiánypótlás stb.)?
3.4. A befogadási eljárás során visszautasított alkotmányjogi panaszok száma?
3.5. Befogadott alkotmányjogi panaszok száma?
3.6. Folyamatban maradt, befogadás előtt álló alkotmányjogi panaszok száma?
3.7. Egyéb módon (egyesítés, megszüntetés stb.) befejezett alkotmányjogi panasz ügyek száma?
3.8. Érdemi határozattal befejezett ügyek száma?
3.9. Folyamatban maradt befogadott alkotmányjogi panaszok száma?
4. Az adatszolgáltatás napján hány újonnan indult Alkotmányjogi panasz (Abtv. 26-27. §) tartalmaz kérelmet ideiglenes intézkedés kibocsátására? (Alkotmánybíróság 1001/2013. (II. 27.) AB Tü. Határozat 48. §)
5. Mikorra várható a befogadott alkotmányjogi panaszok (Abtv. 26-27. §) érdemi vizsgálatának kezdete? (Abtv. 56.§ (4) bek.)
This entry was posted on 2014. november 10. hétfő at 7:33 de. and is filed under Bank.	You can follow any responses to this entry through the RSS 2.0 feed. Responses are currently closed, but you can trackback from your own site.